CELEX: C2005/019/67
Language: el
Date: 2005-01-22 00:00:00
Title: Υπόθεση T-446/04: Προσφυγή της CO-FRUTTA Soc. coop. a r.l. κατά της Επιτροπής των Ευρωπαϊκών Κοινοτήτων, που ασκήθηκε στις 9 Νοεμβρίου 2004

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/32
            
         Προσφυγή της CO-FRUTTA Soc. coop. a r.l. κατά της Επιτροπής των Ευρωπαϊκών Κοινοτήτων, που ασκήθηκε στις 9 Νοεμβρίου 2004
   (Υπόθεση T-446/04)
   (2005/C 19/67)
   Γλώσσα διαδικασίας: η ιταλική
   Η CO-FRUTTA Soc. coop. a r.l., εκπροσωπούμενη από τους δικηγόρους Wilma Viscardini και Gabriele Donà, άσκησε στις 9 Νοεμβρίου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει, βάσει του άρθρου 230 της Συνθήκης ΕΚ, την απόφαση που περιέχεται στο έγγραφο του Γενικού Γραμματέα της Επιτροπής της 10ης Αυγούστου 2004 (SG/B/2/MM/tf D (2004) 7079), με την οποία απορρίφθηκε κατ' ουσίαν η αίτηση —που υπέβαλε η Co-Frutta με έγγραφο της 3ης Μαΐου 2004— να της επιτραπεί η πρόσβαση στα έγγραφα που περιέχουν τα στοιχεία για τα έτη 1998, 1999 και 2000, σχετικά με τους επιχειρηματίες που είναι καταχωρισμένοι στην Κοινότητα για την εισαγωγή μπανανών (ΚΟΑ μπανάνας),
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη των αιτιάσεών της, η προσφεύγουσα ισχυρίζεται ότι η Επιτροπή δεν μπορούσε πλέον να εκδώσει την προσβαλλόμενη απόφαση, δεδομένου ότι είχε ήδη υπάρξει, λόγω του ότι η σιωπή ισοδυναμεί με απόρριψη, μια (σιωπηρή) απόφαση περί απορρίψεως της αιτήσεως περί προσβάσεως.
   Επιπλέον, η προσφεύγουσα προβάλλει και άλλα επιχειρήματα που είναι κατ' ουσίαν παρόμοια με εκείνα που διατύπωσε στην προσφυγή που άσκησε στην υπόθεση Τ-355/04 (ΕΕ C 262 της 23ης Οκτωβρίου 2004).